turjo4nis/wikipedia-bn-dump-20250701 huggingface dataset:
লরা কুইন্সবার্গ

লরা জুলিয়েট কুয়েন্সবার্গ (জন্মঃ ৮ আগস্ট ১৯৭৬) একজন ব্রিটিশ সাংবাদিক। তিনি বর্তমানে বিবিসি নিউজের রাজনৈতিক সম্পাদক, ২০১৫ সালের জুলাই মাসে তিনি  নিক রবিনসনের স্থলাভিষিক্ত হন এবং তিনিই এই অবস্থানে স্থলাভিষিক্ত  প্রথম নারী। তিনি পূর্বে বিবিসির প্রধান রাজনৈতিক সংবাদদাতা হিসেবে দায়িত্ব পালন করেছেন এবং আইটিভি নিউজের প্রথম ব্যবসায়িক সম্পাদক ছিলেন। তিনি ফেব্রুয়ারি ২০১৪ থেকে জুলাই ২০১৫ মধ্যে নিউজনাইটের প্রধান সংবাদদাতা ছিলেন, মাঝে মধ্যে তিনি   অনুষ্ঠানটি  উপস্থাপনাও করতেন।

প্রাথমিক জীবন এবং শিক্ষা 
কুয়েন্সবার্গ ১৯৭৬ সালে ইতালিতে নিক এবং স্যালি কুয়েন্সবার্গ এর ঘরে জন্মগ্রহণ করেন। তার পিতা একজন ব্যবসায়ী এবং তার মা শিশুদের সেবায় কাজ করতেন এবং ২০০০ সালের নববর্ষ অনার্সে এর জন্য সিবিই লাভ করেন। তার পিতামহ ছিলেন এককেহার্ড ফন কুয়েন্সবার্গ, একজন সহ-প্রতিষ্ঠাতা, এবং রয়েল কলেজ অফ জেনারেল প্র্যাকটিশনারস-এর সভাপতি, যিনি ১৯৬৯ সালের জন্মদিন অনার্সে সিবিই নিযুক্ত হয়েছিলেন। তার পিতামহ ছিলেন লর্ড রবার্টসন, জাস্টিশিয়ারি স্কটিশ হাইকোর্টের একজন বিচারক, যার ভাই জেমস উইলসন রবার্টসন ছিলেন নাইজেরিয়ার শেষ ব্রিটিশ গভর্নর-জেনারেল। তার বড় ভাই ডেভিড ব্রাইটন এবং হোভ সিটি কাউন্সিলের অর্থ ও সম্পদের নির্বাহী পরিচালক। তার বড় বোন জোয়ানা কুয়েন্সবার্গ একজন প্রাক্তন কূটনীতিবিদ যিনি মোজাম্বিকের হাই কমিশনার হিসেবে দায়িত্ব পালন করেছেন।

ক্যারিয়ার

বিবিসির রাজনৈতিক সম্পাদক 
তিনি ২০১৫ সালের জুলাই মাসে বিবিসির রাজনৈতিক সম্পাদক হিসেবে নিযুক্ত হন, প্রথম মহিলা হিসেবে এই পদে তিনি দায়িত্ব পালন করেন। ২০১৬ সালের জানুয়ারি মাসে কুয়েন্সবার্গ লেবার পার্টির  এমপি স্টিফেন ডাকিকে ডেইলি পলিটিক্স-এ ছায়া পররাষ্ট্র দপ্তরের মন্ত্রী হিসেবে প্রকাশ্যে পদত্যাগের কথা ঘোষণা করার বিষয়ে জড়িত ছিলেন। ঘটনাটি লেবার পার্টির যোগাযোগ পরিচালক সিউমাস মিলনের একটি আনুষ্ঠানিক অভিযোগের বিষয় ছিল, যা বিবিসির সরাসরি রাজনৈতিক অনুষ্ঠানের প্রধান রবি গিব প্রত্যাখ্যান করেন।

পুরস্কার  
২০১৬ সালের নভেম্বরে, কুয়েন্সবার্গকে রাজনৈতিক শিক্ষা পরিষদ  দ্বারা "বছরের শ্রেষ্ঠ সংবাদ উপস্থাপক" হিসেবে পুরস্কৃত করা হয়। এই পুরস্কার ছিল রাজনীতি সম্পর্কে জনগণের উপলব্ধিতে তার অবদানের স্বীকৃতি, বিশেষ করে জুন ২০১৬ সালের ইইউ গণভোট এবং পরবর্তী অগ্রগতিকে ঘিরে।

২০১৬ সালের ডিসেম্বর মাসে প্রেস গেজেট আয়োজিত ব্রিটিশ সাংবাদিকতা পুরস্কারে কুয়েন্সবার্গ বছরের শ্রেষ্ঠ সাংবাদিক পুরস্কার লাভ করেন।  বিচারকরা বলেন, "ব্রিটিশ রাজনীতির সবচেয়ে বড় পরিবর্তন নিয়ে রিপোর্ট করার জন্য কুয়েনসবার্গের এই পুরস্কার প্রাপ্য"।

ইভিনিং স্ট্যান্ডার্ড ২০১৯ শীর্ষ -২০ সবচেয়ে প্রভাবশালী লন্ডনবাসী তালিকায় কুয়েন্সবার্গের নাম ছিল।

ব্যক্তিগত জীবন 
কুয়েন্সবার্গ একজন ব্যবস্থাপনা পরামর্শক জেমস কেলিকে বিয়ে করেছেন।

তথ্যসূত্র

বহিঃসংযোগ  

 বিবিসি অনলাইনে লরা কুইন্সবার্গ 

এডিনবরা বিশ্ববিদ্যালয়ের প্রাক্তন শিক্ষার্থী
জার্মান বংশোদ্ভূত ব্রিটিশ ব্যক্তি
জীবিত ব্যক্তি
১৯৭৬-এ জন্ম
জর্জটাউন বিশ্ববিদ্যালয়ের প্রাক্তন শিক্ষার্থী
কেপ ক্যানাভেরাল স্পেস ফোর্স স্টেশন

কেপ ক্যানাভেরাল স্পেস ফোর্স স্টেশন (সিসিএসএফএস) মার্কিন যুক্তরাষ্ট্রের স্পেস ফোর্সের়় ৪৫ তম স্পেস উইংয়ের একটি স্থাপনা, যা ফ্লোরিডার ব্র্যাভার্ড কাউন্টিতে কেপ ক্যানাভেরালে অবস্থিত।

নিকটবর্তী প্যাট্রিক স্পেস ফোর্স বেসে সদর দফতর, স্টেশনটি স্পেস ফোর্সের ইস্টার্ন রেঞ্জের প্রাথমিক উৎক্ষেপণ স্থান,  বর্তমানে তিনটি লঞ্চ মঞ্চ সহ সক্রিয় রয়েছে (স্পেস লঞ্চ কমপ্লেক্সস ৩৭বি, ৪০ ও ৪১)। সুবিধাটি সংলগ্ন মেরিট দ্বীপে নাসার কেনেডি স্পেস সেন্টারের দক্ষিণ-দক্ষিণে পূর্বে অবস্থিত এবং দুটি ব্রিজ ও কোজওয়ের সাথে যুক্ত। কেপ ক্যানাভেরাল এয়ার ফোর্স স্টেশন স্কিড স্ট্রিপটি সামরিক বিমান পরিবহনের মাধ্যমে কেপকে ভারী ও বহিরাগত পেডলোড সরবরাহ করার জন্য উৎক্ষেপণ চত্বরেরসমূহের কাছাকাছি  ১০,০০০ ফুট (৩,০০০ মি) রানওয়ে সরবরাহ করে।

সিসিএসএসএস থেকে ১৯৫৮ সালে প্রথম মার্কিন পৃথিবী উপগ্রহ, প্রথম মার্কিন নভোচারী (১৯৬১), কক্ষপথে প্রথম মার্কিন নভোচারী (১৯৬২), প্রথম দুই-নভোচারীবাহী মার্কিন মহাকাশযান (১৯৬৫), প্রথম মার্কিন মনুষ্যবিহীন চন্দ্র অবতরণ (১৯৬৬) ও প্রথম তিন নভোচারীবাহী মার্কিন মহাকাশযান (১৯৬৮) সহ অনেকগুলি মার্কিন মহাকাশ অন্বেষণের মহাকশযান উৎক্ষেপিত হয়। এছাড়াও, এটি সৌরজগৎের প্রতিটি গ্রহের পাশ দিয়ে উড়ে যাওয়া (পৃথকভাবে) প্রথম মহাকাশযানসমূহের (১৯৬২-১৯৭৭), মঙ্গল গ্রহের কক্ষপথ প্রদক্ষিণকারী (১৯৭১) ও পৃষ্ঠে বিচরণকারী (১৯৯৬) প্রথম মহাকাশযান, শুক্র গ্রহে কক্ষপথে প্রদক্ষিণকারী ও অবতরণকারী প্রথম মার্কিন মহাকাশযান (১৯৭৮), শনির কক্ষপথে প্রদক্ষিণকারী (২০০৪) ও বুধের প্রদক্ষিণকারী প্রথম মহাকাশযান (২০১১) এবং সৌরজগৎতের সীমা অতিক্রমকারী প্রথম মহাকাশযানের (১৯৭৭) প্রথম উৎক্ষেপণ স্থান। মার্কিন মহাকাশ কর্মসূচির প্রথম দিকের বছরতে স্পেস স্টেশনের সহযোগিতার জন্য এই ঘাঁটির অংশসমূহ জাতীয় ঐতিহাসিক ল্যান্ডমার্ক হিসাবে মনোনীত করা হয়েছে।

কেপ ক্যানাভেরাল ১৯৬৩ সাল থেকে ১৯ ১৯৭৩ সাল পর্যন্ত "কেপ কেনেডি এয়ার ফোর্স স্টেশন" এবং ১৯৯৪ সাল থেকে ১৯৬৩ সাল ও ১৯৭৩ সাল থেকে ২০২০ সাল পর্যন্ত "কেপ ক্যানাভেরাল এয়ার ফোর্স স্টেশন" হিসাবে পরিচিত ছিল। ২০২০ সালের মার্চ মাসে এই সুবিধা কেন্দ্রটির নামকরণ করা হয় "কেপ কানাভেরাল স্পেস ফোর্স স্টেশন" (সিসিএসএফএস), তবে কোভিড-১৯ মহামারীর কারণে নাম পরিবর্তন অনির্দিষ্টকালের জন্য স্থগিত করা হয়। উপ-রাষ্ট্রপতি মাইক পেন্স কর্তৃক ২০২০ সালের ৯ই ডিসেম্বর এই সুবিধাটির নতুন নামকরণ করা হয়।

তথ্যসূত্র

বহিঃসংযোগ

কেপ ক্যানভেরাল স্পেস ফোর্স স্টেশন
ইউনাইটেড স্টেটস স্পেস ফোর্সের উৎক্ষেপণ চত্বর
সিমা মহিউদ্দিন জামিলি

সিমা মহিউদ্দিন জামিলি (  ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য। এর আগে তিনি ২০০৮ থেকে ২০১৮ সালের মে  পর্যন্ত জাতীয় সংসদ সদস্য ছিলেন।

রাজনৈতিক জীবন 
সিমা মহিউদ্দিন জামিলি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে তিনি জাতীয় সংসদে পুনরায় নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে তৃতীয়বারের মত পুনরায় নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৩-২০১৮
পাঞ্জাবি ব্যক্তি
জীবিত ব্যক্তি
সাগুফতা জুমানি

সাগুফতা জুমানি (    , সিন্ধি : شگفته جماڻي ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য। এর পূর্বে তিনি ২০০২ সাল থেকে ২০১৮ সালের মে পর্যন্ত জাতীয় সংসদ সদস্য ছিলেন।

রাজনৈতিক জীবন 
২০০২ সালের পাকিস্তানের সাধারণ নির্বাচনে সিন্ধু অঞ্চল থেকে সংরক্ষিত নারী আসনে পাকিস্তান পিপলস পার্টির (পিপিপি) প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন।

২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে তিনি পিপিপির প্রার্থী হয়ে জাতীয় সংসদে পুনরায় নির্বাচিত হয়েছিলেন।

২০১৩ সালে পাকিস্তানের সাধারণ নির্বাচনে সিন্ধু থেকে মহিলাদের জন্য সংরক্ষিত আসনে পিপিপির প্রার্থী হিসাবে তিনি তৃতীবারের মত জাতীয় সংসদে পুনরায় নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৩-২০১৮
সিন্ধি ব্যক্তি
জীবিত ব্যক্তি
সালিহ ওজজান

সালিহ ওজজান (, ; জন্ম: ১১ জানুয়ারি ১৯৯৮; সালিহ ওজজান নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব কলন এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।

জার্মান ফুটবল ক্লাব কলন ৯৯-এর যুব পর্যায়ের হয়ে খেলার মাধ্যমে ওজজান ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; কলন ২-এর হয়ে তিনি ২২ ম্যাচে ৫টি গোল করেছেন। কলন ২-এর হয়ে খেলাকালীন ২০১৬–১৭ মৌসুমে তিনি কলনের মূল দলের হয়ে অভিষেক করেছেন। মাঝে ২০১৯–২০ মৌসুমে তিনি ১ মৌসুমের জন্য ধারে হলস্টাইন কিলে যোগদান করেছেন।

২০১২ সালে, ওজজান জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, ওজজান এপর্যন্ত ১টি শিরোপা জয়লাভ করেছেন, যা তিনি কলনের হয়ে জয়লাভ করেছেন।

প্রারম্ভিক জীবন
সালিহ ওজজান ১৯৯৮ সালের ১১ই জানুয়ারি তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ওজজান জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৬ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৩ সালের ১৩ই সেপ্টেম্বর তারিখে এক প্রীতি ম্যাচে বেলজিয়াম অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ
 
 
 
 
 
 

১৯৯৮-এ জন্ম
জীবিত ব্যক্তি
জার্মান ফুটবলার
ফুটবল মধ্যমাঠের খেলোয়াড়
রেগিওনাললিগার খেলোয়াড়
বুন্দেসলিগার খেলোয়াড়
১. ফুটবল ক্লাব কলন ২-এর খেলোয়াড়
১. ফুটবল ক্লাব কলনের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
তুর্কি ফুটবলার
তুরস্কের আন্তর্জাতিক ফুটবলার
হলস্টাইন কিলের খেলোয়াড়
বরুসিয়া ডর্টমুন্ডের খেলোয়াড়
২. বুন্দেসলিগার খেলোয়াড়
উয়েফা ইউরো ২০২৪-এর খেলোয়াড়
ভিএফএল ভলফসবুর্গের খেলোয়াড়
তুর্কি পুরুষ ফুটবলার
পুরুষ ফুটবল মধ্যমাঠের খেলোয়াড়
স্টেফান আম্ব্রোজিউস

স্টেফান কফি আম্ব্রোজিউস (, ; জন্ম: ১৮ ডিসেম্বর ১৯৯৮; স্টেফান আম্ব্রোজিউস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব হামবুর্গার এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

জার্মান ফুটবল ক্লাব আইনিংকাইট ভিলহেমসবুর্গের যুব পর্যায়ের হয়ে খেলার মাধ্যমে আম্ব্রোজিউস ফুটবল জগতে প্রবেশ করেছেন এবং পরবর্তীকালে ভিলহেমসবুর্গ, জাংকট পাওলি এবং হামবুর্গারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব হামবুর্গার ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; হামবুর্গার ২-এর হয়ে তিনি ৫১ ম্যাচে ১টি গোল করেছেন। হামবুর্গার ২-এর হয়ে খেলাকালীন ২০১৭–১৮ মৌসুমে তিনি হামবুর্গারের মূল দলের হয়ে অভিষেক করেছেন।

২০২০ সালে, আম্ব্রোজিউস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
স্টেফান কফি আম্ব্রোজিউস ১৯৯৮ সালের ১৮ই ডিসেম্বর তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা উভয়েই ঘানায়ীয় বংশোদ্ভূত।

আন্তর্জাতিক ফুটবল
আম্ব্রোজিউস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ১২ই নভেম্বর তারিখে তিনি স্লোভেনিয়া অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 

১৯৯৮-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
রেগিওনাললিগার খেলোয়াড়
বুন্দেসলিগার খেলোয়াড়
ফুটবল ক্লাব জাংকট পাওলির খেলোয়াড়
হামবুর্গার স্পোর্টস ক্লাব ২-এর খেলোয়াড়
হামবুর্গার স্পোর্টস ক্লাবের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
হামবুর্গের ফুটবলার
কার্লস্রুহার স্পোর্টস ক্লাবের খেলোয়াড়
২. বুন্দেসলিগার খেলোয়াড়
ফুটবল সেন্ট্রাল ডিফেন্ডার
মানসী শর্মা

মানসী শর্মা একজন ভারতীয় অভিনেত্রী ও মডেল। যিনি বেগম জান, আমানত এবং আরো অনেক ছবিতে কাজ করেছেন।

চলচ্চিত্র
 গিন্নি ওয়েডস সানি হিন্দি ছবি
 আমানত পাঞ্জাবি ছবি
 বেগম জান হিন্দি ছবি
 ব্রিজ মোহন অমর রহে হিন্দি ছবি
 হালুয়া হিন্দি ছবি

ধারাবাহিক
 ২০১৩- মহাভারত
 ২০১৬- চন্দ্র নন্দিনী
 ২০১৮- বিক্রম বেতাল কি রহস্য গাথা
 ২০১৮- মানমহিনী
 ২০১৯- পাটিয়ালা বেবস
 ২০১৯- ছোটি সর্দার্নি

তথ্যসূত্র

বহিঃসংযোগ

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
ভারতীয় চলচ্চিত্র অভিনেত্রী
১৯৯২-এ জন্ম
শিবাঙ্গী বর্মা

শিবাঙ্গী বর্মা (জন্ম ২৪ আগস্ট ১৯৯৪) হলেন একজন অভিনেত্রী যিনি হিন্দি ধারাবাহিকে কাজ করেন। তিনি সনি পল চ্যানেলে হামারী সিস্টার দিদি ধারাবাহিকে মেহের এবং সাব টিভি চ্যানেল বিবি আউর মেইন ধারাবাহিকে মায়ার চরিত্রে অভিনয় করেন।

ব্যক্তিগত জীবন 
শিভাঙ্গি বর্মা ১৯৯৪ সালের ২৪-এ অগাস্ট দিল্লিতে জন্মগ্রহণ করেন। তিনি নতুন দিল্লিতে ইন্টারন্যাশনাল স্কুল বসন্ত কুঞ্জ থেকে পড়াশোনা করেন। তিনি ছোটবেলা থেকেই অভিনয়ের প্রতি আগ্রহ খুঁজে পান।

ধারাবাহিক

তথ্যসূত্র

বহিঃসংযোগ
 

১৯৯৪-এ জন্ম
জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
নয়াদিল্লির অভিনেত্রী
ভারতীয় চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
ভারতের যাযাবর উপজাতি

যাযাবর উপজাতি এবং স্বীকৃত উপজাতিগুলি ভারতের প্রায় ৬০ মিলিয়ন মানুষ নিয়ে গঠিত, যার মধ্যে প্রায় পাঁচ মিলিয়ন মহারাষ্ট্র রাজ্যে বাস করে। এখানে ৩১৫ টি যাযাবর উপজাতি এবং ১৯৮ টি স্বীকৃত উপজাতি রয়েছে।

যাযাবর উপজাতির একটি বিরাট অংশ বিমুক্ত জাতি বা 'মুক্ত/ স্বাধীন জাতি' নামে পরিচিত কারণ ভারতে ব্রিটিশ শাসনের অধীনে প্রণীত ফৌজদারী উপজাতি আইন ১৮৭১ এর অধীনে এগুলিকে শ্রেণিবদ্ধ করা হয়েছিল।

ভারতের স্বাধীনতার পরে, এই আইন ১৯৫২ সালে ভারত সরকার বাতিল করে দিয়েছিল। মহারাষ্ট্রে এই মানুষগুলিকে ঐতিহাসিক পরিস্থিতির কারণে তফসিলি উপজাতির তালিকায় অন্তর্ভুক্ত করা হয়নি তবে তফশিলি জাতি বা "যাযাবর উপজাতি" হিসাবে তালিকাভুক্ত করা হয়েছে। "স্বীকৃত ", "যাযাবর" বা "আধা-যাযাবর" হিসাবে মনোনীত উপজাতিরা ভারতে সংরক্ষণের যোগ্য।

ভারত সরকার এই জাতীয় উপজাতির উন্নয়নমূলক দিকগুলি অধ্যয়নের জন্য ২০০৫ সালে স্বীকৃত, যাযাবর এবং আধা যাযাবর উপজাতির জন্য জাতীয় কমিশন প্রতিষ্ঠা করেছে।

আরো দেখুন 

 ভারতের স্বীকৃত উপজাতিসমূহ
 ভারতের যাযাবর
 ইউরোপের যাযাবর 
 রাজস্থানী মানুষ

তথ্যসূত্র

বহিঃসংযোগ 
 National Commission for denotified, Nomadic & Semi-nomadic Tribes, Official website Ministry of Social Justice and Empowerment
 "Jaisalmer Ayo! Gateway of the Gypsies" sheds light on the lifestyle, culture and politics of nomadic life in Rajasthan  as it follows
a group of snake charmers, storytellers, musicians, artists and blacksmiths as they make their way across the Thar Desert to Jaisalmer.

ইউরেশীয় যাযাবর জনগোষ্ঠী
ভারতের আইন
ভারতের জাতিগোষ্ঠী
ইসমাইল ইয়াকবস

ইসমাইল ইয়াকবস (, ; জন্ম: ১৭ আগস্ট ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মোনাকো এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৩–০৪ মৌসুমে, জার্মান ফুটবল ক্লাব ব্লিসহাইমের যুব পর্যায়ের হয়ে খেলার মাধ্যমে ইয়াকবস ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; কলন ২-এর হয়ে তিনি ২৮ ম্যাচে ৩টি গোল করেছেন। অতঃপর ২০১৯–২০ মৌসুমে তিনি কলনের মূল দলে যোগদান করেছেন। ২০২১–২২ মৌসুমে, তিনি প্রায় ৬.৫ মিলিয়ন ইউরোর বিনিময়ে কলন হতে ফরাসি ক্লাব মোনাকোয় যোগদান করেছেন।

২০২০ সালে, ইয়াকবস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, ইয়াকবস এপর্যন্ত ২টি শিরোপা জয়লাভ করেছেন, যার মধ্যে ১টি কলন ২-এর হয়ে এবং ১টি জার্মানির বয়সভিত্তিক দলের হয়ে জয়লাভ করেছেন।

প্রারম্ভিক জীবন 
ইসমাইল ইয়াকবস ১৯৯৯ সালের ১৭ই আগস্ট তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হলেন সেনেগালীয় বংশোদ্ভূত।

আন্তর্জাতিক ফুটবল 
ইয়াকবস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মলদোভা অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৫টি ম্যাচে অংশগ্রহণ করেছেন। ইয়াকবস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 
 
 

১৯৯৯-এ জন্ম
জীবিত ব্যক্তি
জার্মান ফুটবলার
ফুটবল ফুলব্যাক
বুন্দেসলিগার খেলোয়াড়
১. ফুটবল ক্লাব কলন ২-এর খেলোয়াড়
১. ফুটবল ক্লাব কলনের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
মোনাকো ফুটবল ক্লাবের খেলোয়াড়
রেগিওনাললিগার খেলোয়াড়
লিগ ১-এর খেলোয়াড়
২০২০ গ্রীষ্মকালীন অলিম্পিকের ফুটবলার
২০২২ ফিফা বিশ্বকাপের খেলোয়াড়
সেনেগালের আন্তর্জাতিক ফুটবলার
২০২৩ আফ্রিকা কাপ অব নেশন্সের খেলোয়াড়
ফুটবল উইঙ্গার
গালাতাসারায় ফুটবল ক্লাবের খেলোয়াড়
সুপার লিগের খেলোয়াড়
তুরস্কে জার্মান প্রবাসী ক্রীড়াবিদ
জার্মান প্রবাসী ফুটবলার
নীলু কোহলি

নীলু কোহলি হলেন একজন অভিনেত্রী, যিনি প্রধানত হিন্দি ভাষা ধারাবাহিকে অভিনয় করেন। তিনি ধরাবাহিকে অভিনয় করেছেন যেমন- পিয়া কা ঘর পিয়ারা লাগে, না বোলে তুম না মেইনে কুছ কাহা, মধুবালা এক ইসক কা জুনুন এবং সাবিত্রী সিস্টার্স।

ধারাবাহিক 
 মেরে অঙ্গনে মেইন 
 শাস্ত্রী সিস্টার্স
 মাধুবাব এক ইসক কা জুনুন
 না বোলে তুমি না মেইনে কুছ কাহা
 আহট
 লাভ ইউ জিন্দেগী
 সঙ্গম ধারাবাহিক
 পিয়া কা ঘর পিয়ারা লাগে
 গীত- হুয়ে সবসে পিয়ারী
 ভাবি
 কালি - এক অগ্নিপরীক্ষা
 খুশিয়ান
 জামাই রাজা
 নামাস্করান
 ছোটি সর্দার্নি
 তেরে ক্যা হোগা আলিয়া
 মাদ্দাম স্যার

চলচ্চিত্র
 মানমার্জিয়ান
 লাভ এক্সচেঞ্জ
 হিন্দি মিডিয়াম
 ব্ল্যাক হোম
 গোরি তেরে পিয়ার মেইন
 হাউসফুল ২
 জানা পেহচনা
 পাটিয়ালা হাউস
 ব্র্যাক কে বাদ
 হাম তুম আউর ঘোস্ট
 আইয়্যি পাজি
 সাত শ্রী আকল
 এহ মেরা ইন্ডিয়া
 এমপি: মেরা পেহলা পিয়ার
 খান্না এন্ড আইআর
 অগ্নিপঙ্খ
 রান
 স্টাইল
 তেরে লিয়ে
 তাপিস
 দিল ক্যা কারে
 প্লাস মাইনাস
 মৌসম ইকরার কে দো পাল পিয়ার কে

তথ্যসূত্র

বহিঃসংযোগ

 
 
 

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
হিন্দি টেলিভিশন অভিনেত্রী
রাঁচির ব্যক্তি
পাঞ্জাবি ব্যক্তি
ভারতীয় চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
হিন্দি চলচ্চিত্র অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় ওয়েব ধারাবাহিক অভিনেত্রী
করকাট্টম

কারাকাট্টম (  বা " করাকাম (  'পানির পাত্র') নৃত্য ") হ'ল তামিলনাড়ুর একটি প্রাচীন লোক নৃত্য যা বৃষ্টি দেবী মরিয়াম্মানের প্রশংসা করে পরিবেশিত হয়েছিল। প্রাচীন তামিল মহাকাব্য অনুসারে এই নাচ ভারাথাম এবং ভরতনাট্যমের মতো তামিল নাচের একাধিক ফর্মের মিশ্রণ হতে উদ্ভূত। এই নৃত্যে বৃষ্টি আশীর্বাদ করার জন্য দেবীর কাছে প্রার্থনা করা হয়। এই নৃত্যে লোক কার্ন্যাটিক ( অমৃতবর্ষিনী ) এর মতো গান রয়েছে। 

নৃ্ত্যশিল্পীরা তাদের মাথায় একটি পাত্র ভারসাম্য করে। ঐতিহ্যগতভাবে, এই নাচটি দুটি ধরনের মধ্যে শ্রেণীবদ্ধ করা হয়েছে:

আত্তা কারাকাম আনন্দ এবং আনন্দের প্রতীক বহন করে। এটি মূলত বিনোদন হিসাবে পরিবেশিত হয়।

আধ্যাত্মিক নিবেদন হিসাবে কেবল মন্দিরগুলিতেই সার্থী কারকাম অনুষ্ঠিত হয়। 

কারাকাট্টম ধ্রুপদী তামিল নৃত্যের মাধ্যমে বৃষ্টিপাতের আহ্বান জানানো হয়। সর্বাধিক প্রচলিত গানটিতে অমৃতবর্ষিনী রাগম ( রাগমালিকা ) নিযুক্ত করা হয়। তামিলরা বিশ্বাস করত যে প্রকৃতি জননী প্রচুর বৃষ্টি দেয় এবং ফসলকে রক্ষা করে।

পোশাক 
কারাকাট্টম ঐতিহ্যগতভাবে একটি শাড়ি পরিধান করে পরিবেশিত হয়। যাইহোক, নৃত্যশিল্পীর মাথায় কারাকাম (পাত্র) রাখার বিষয়টি প্রধান হওয়ায় পোশাকটি আলাদা হতে পারে। সাধারণ পোশাকে শাড়ি বা কুর্তা, রঙিন তোয়ালে এবং একটি পাত্র অন্তর্ভুক্ত।

বর্তমান কারাকাট্টম ফ্যাশনটি দুর্নীতিগ্রস্ত বলে মনে হয়, সম্ভবত ভারতনাট্যম বিশুদ্ধবাদীদের এই শিল্পকে অপ্রচলিত এবং নিম্ন শ্রেণীর হিসাবে প্রত্যাখ্যান করার কারণে। এটির রাতের পরিবেশনাগুলোকেও আরও কমিয়ে আনা হয়েছে। কারণ কচি মেয়েদের কুঁচকানো পোশাক পরিধান করে। শ্রোতাদের অনেকেই মাতাল হয়ে থাকে, যারা কেবল কটাক্ষ করতে আসে এবং তাদের টিজ করে। মাদ্রাজ হাইকোর্ট কারাকাট্টমের অনুষ্ঠানে অংশ নেওয়ার সময় অ্যালকোহল গ্রহণ নিষিদ্ধ করা এবং "অশ্লীল" কাজগুলি না করার নির্দেশ জারি করেছিলেন।

জনপ্রিয় সংস্কৃতিতে 
১৯৮৯ সালে, তামিল চলচ্চিত্র কারাগাট্টকারানের এর প্রধান অভিনেতা রামারাজন, কনক এবং কোভাই সরলা কারাকাট্টমের অভিনয়কারীর ভূমিকায় অভিনয় করেছিলেন। চলচ্চিত্রটি খুব জনপ্রিয় হয়ে ওঠে এবং নৃত্যের ফর্মটি একটি বিজ্ঞাপনে পরিণত হয়েছিল, বিশেষত ইলাইরাজের সংগীত এবং এর কারাকাট্টমের কোরিওগ্রাফির সাথে "মঙ্গুয়াইলে পুংগুইলে" গানের কারণে।

এছাড়াও ২০০১ সালে মুক্তিপ্রাপ্ত ভক্তিমূলক পাদাই ভেতু আম্মানে প্রধান অভিনেত্রী মীনা একটি উৎসবের গানে কারাকাট্টম নৃত্য পরিবেশন করেছিলেন। এছাড়াও, ২০০২ এর তামিল ছবি 'শ্রী বান্নারী আম্মানে' একজন কেন্দ্রীয় মহিলা ভক্তকে বংশগত কারাকাট্টম নৃত্যশিল্পী হিসাবে দেখানো হয়েছিল। ছবিটির একটি গানে কারাকাট্টম নাচ দেখানো হয়েছিল।

তথ্যসূত্র

বহিঃসংযোগ 
 বাস্তব কারাগাম নৃ্ত্যশিল্পীরা
 একজন বিদেশী কারাগাম নাচার চেষ্টা করছেন
 শিশুদের দ্বারা শ্রীলঙ্কায় কারাগাম নাচ

ভিডিও ক্লিপযুক্ত নিবন্ধ
তামিল নৃত্য ধরন
ফান চেনতুং

ফান চেনতুং (; জন্ম ২২শে জানুয়ারি ১৯৯৭) একজন চীনা পেশাদারী টেবিল টেনিস খেলোয়াড়। তিনি ২০২১ সালের মার্চ মাসে আন্তর্জাতিক টেবিল টেনিস সংস্থার প্রকাশিত মর্যাদাক্রম অনুযায়ী পুরুষ একক শ্রেণীতে বিশ্বের ১ নম্বর খেলোয়াড় ছিলেন। তিনি ২০১২ সালে মাত্র ১৫ বছর বয়সে চীনের জাতীয় টেবিল টেনিস দলে সর্বকনিষ্ঠ সদস্য হিসেবে যোগদান করেন। পরবর্তীতে তিনি সবচেয়ে কম বয়সে আইটিটিএফ বিশ্ব সফর শিরোপা এবং বিশ্ব টেবিল টেনিস শিরোপা জয় করেন। ২০১৫ সালের নভেম্বর মাসে তিনি প্রথমবারের মতো বিশ্ব মর্যাদাক্রমে শীর্ষস্থান অধিকার করেন।

তথ্যসূত্র

চীনা পুরুষ টেবিল টেনিস খেলোয়াড়
এশিয়ান গেমসে রৌপ্যপদক বিজয়ী চীনা
চীনের যুব অলিম্পিক স্বর্ণপদক বিজয়ী
১৯৯৭-এ জন্ম
জীবিত ব্যক্তি
এশিয়ান গেমসে স্বর্ণপদক বিজয়ী চীনা
২০১৪ এশিয়ান গেমসের পদক বিজয়ী
২০১৮ এশিয়ান গেমসের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
অলিম্পিক স্বর্ণপদক বিজয়ী চীনা
অলিম্পিক রৌপ্যপদক বিজয়ী চীনা
২০২০ গ্রীষ্মকালীন অলিম্পিকের টেবিল টেনিস খেলোয়াড়
২০২৪ গ্রীষ্মকালীন অলিম্পিকের পদক বিজয়ী
২০২২ এশিয়ান গেমসের পদক বিজয়ী
মালিক তিয়াউ

মালিক ফে তিয়াউ ( ; জন্ম: ৮ আগস্ট ২০০১; মালিক তিয়াউ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলানের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০৬–০৭ মৌসুমে, জার্মান ফুটবল ক্লাব কালকুম-ভিটলায়েরের যুব পর্যায়ের হয়ে খেলার মাধ্যমে তিয়াউ ফুটবল জগতে প্রবেশ করেছেন এবং পরবর্তীকালে ফর্টুনা ডুসেলডর্ফ, বায়ার লেভারকুজেন, বরুসিয়া মনশেনগ্লাডবাখ এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জার্মান ক্লাব শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, এর পরবর্তী মৌসুমে শালকে ০৪ ২-এর অভিষেক করেছেন। ২০২২–২৩ মৌসুমে, তিনি শালকে ০৪ হতে ইতালীয় ক্লাব এসি মিলানে যোগদান করেছেন।

প্রারম্ভিক জীবন
মালিক ফে তিয়াউ ২০০১ সালের ৮ই আগস্ট তারিখে জার্মানির ডুসেলডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মালিক তিয়াউ ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

২০০১-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
বুন্দেসলিগার খেলোয়াড়
ফুটবল ক্লাব শালকে ০৪-এর খেলোয়াড়
ফুটবল ক্লাব শালকে ০৪ ২-এর খেলোয়াড়
এসি মিলানের খেলোয়াড়
২. বুন্দেসলিগার খেলোয়াড়
সেরিয়ে আ-এর খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
ইতালিতে জার্মান প্রবাসী ক্রীড়াবিদ
ফুটবল সেন্ট্রাল ডিফেন্ডার
ইতালিতে প্রবাসী ফুটবলার
জার্মান প্রবাসী ফুটবলার